Richard Bradley (Politiker)

Richard „Dickie“ Bradley is en Politiker ut Belize (PUP).

Bradley hett Juristeree studeert un is Avkaat.

Bi de Parlamentswahl in Belize 1998 weer he Kannedaat för de PUP in’n Wahlkreis Queen’s Square un hett de Wahl mit 48,05 % von de Stimmen gegen Dean Barrow von de UDP verloren. Bi de Wahl 2003 weer he in’n sülven Wahlkreis Kannedaat un hett de Wahl mit 43,86 % von de Stimmen wedder gegen Barrow verloren un kunn so nich in dat Repräsentantenhuus von Belize intehn.

He is denn von Premierminister Said Musa in’n Senaat beropen worrn.

Bradley is 1998 Minister för Huusbo, Städtisch Verne’ern un Binnensaken in dat Kabinett Musa I worrn. Dat Binnenministerium hett he an’n 15. Oktober 2001 afgeven. Minister för Huusbo weer he bet 2003. Tosätzlich weer he von 1998 bet Oktober 1999 Generaalstaatsanwalt.

Kategorie:Mann
Kategorie:Politiker (Belize)
Kategorie:Börger von Belize
Kategorie:Maat von de People’s United Party
Kategorie:Senater (Belize)
Kategorie:Boren in dat 20. Johrhunnert